सुबह सबसे पहले देश के प्रधानमंत्री इंडिया गेट पर बनी अज्ञात वीर सैनिकों की समाधि और त्योति ज्वाला पर पहुंच, अपनी फूलमाला अर्पित कर श्रद्धा अर्पित करते हैं। फिर वे वहां से राष्ट्रपति-भवन के बाहर विजय चौक पर बने सलामी मंच के पास पहुंच जाते हैं। वहां आमंत्रित गण-मान्य अतिथि, मंत्री, विधायक, सांसद आदि पहले ही पहुंच चुके होते हैं। चारों ओर सलामी परेड के गुजरने के रास्तों पर रात को ही आकर दर्शकगण इकट्ठे हो जाते हैं। प्रधानमंत्री के आगमन का अर्थ होता है कि जब राष्ट्रपति की बज्घी आने वाली है, अत: सभी लोग उत्सुकता से राष्ट्रपति भवन से आने वाले रास्ते की ओर टकटकी लगा देते हैं। फिर राष्ट्रपति के लिए अपने बैंड आदि बजाने लगते हैं। तब बज्घी की भव्य सवारी पर राष्ट्रपति प्राय: किसी विदेशी राष्ट्राध्यक्ष को मुख्य अतिथि के रूप में साथ लेकर सलामी-स्थल पर पहुंचते हैं। उनके पहुंचने पर वहां उपस्थित सभी गण्यमान्य लोग खड़े होकर उनका स्वागत करते हैं। उसके बाद मुख्य अतिथि तथा अन्य सभी के यथास्थान बैठ जाने पर राष्ट्रपति सलामी मंच पर पहुंच ध्वजारोहण करते हैं। ऐसा होते ही बैंड की धुनों पर ‘जन गण मन अधिनायक..’ का राष्ट्रीय गीत बजने लगता है। उसकी समाप्ति के बाद तीनों सैनिक बलों की सलामी परेड शुरू हो जाती है, जो बड़ी ही भव्य एंव आकर्षक हुआ करती है। वायुसेना के कलाबाज उड़ाके यानों से कभी राष्ट्रध्वज बनाते और कभी राष्ट्र का मानचित्र बनाते हुए, फूलों की वषा्र्र करते हुए ऊपर से झुककर राष्ट्रध्वज और राष्ट्रपति को सलामी देते हुए निकल जाते हैं। इस प्रकार गणतंत्र दिवस का उत्सव बड़े भव्य और विशाल पैमाने पर आरंभ हो जाता है। ये सारे कार्य आनंद-उतसाह और राष्ट्रीय गौरव को बढ़ाने वाले होते हैं।